5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

เมื่อวันที่ 20 พฤศจิกายน 2551 คณะกรรมการบริษัทซึ่งประกอบไปด้วยกรรมการ
กรรมการอิสระและกรรมการตรวจสอบ
ได้พิจารณาผลการสอบทานความเพียงพอของระบบการควบคุมภายในประจำปีของคณะกรรมการตรวจสอบ
และมีความเห็นว่าบริษัทฯ
มีระบบการควบคุมภายในที่เพียงพอและครอบคลุมทั้งทางด้านองค์กรและสภาพแวดล้อม
การบริหารความเสี่ยง การปฏิบัติงานของฝ่ายบริหารและด้านระบบสารสนเทศและการสื่อสารข้อมูล
และมีการติดตามประเมินผลภายในอย่างต่อเนื่อง ดังรายละเอียดดังต่อไปนี้

10.1 ด้านองค์กรและสภาพแวดล้อม

บริษัทฯ มีการจัดทำงบประมาณการลงทุนในทุกปี
โดยพิจารณาจากสภาพแวดล้อมทางเศรษฐกิจและอุตสาหกรรมเป็นสำคัญ
โดยฝ่ายบริหารจะเป็นผู้จัดทำและเสนอให้คณะกรรมการพิจารณาอนุมัติต่อไป
มีการกำหนดพันธกิจและนโยบายที่ชัดเจนเพื่อให้การจัดทำแผนธุรกิจสอดคล้องกับนโยบายที่วางไว้
และบริษัทฯ ได้มีข้อกำหนดเกี่ยวกับจริยธรรมธุรกิจและจรรยาบรรณพนักงานที่เป็นลายลักษณ์อักษร
มุ่งให้ปฏิบัติหน้าที่ด้วยความรับผิดชอบ
ความซื่อสัตย์สุจริตและไม่กระทำการอันใดที่ขัดต่อผลประโยชน์ของบริษัทฯ
ดังนั้นเพื่อให้มั่นใจว่าผู้บริหารและพนักงานมีความตระหนักถึงจรรยาบรรณของตนจึงกำหนดให้ผู้บริหาร
พนักงานแผนกการตลาด แผนกจัดซื้อ และแผนกบุคคล
ทำรายงานแสดงรายการความขัดแย้งทางผลประโยชน์เป็นประจำทุกปี นอกจากนี้ ในเดือนมกราคม
2551
ยังได้กำหนดบทบาทหน้าที่ความรับผิดชอบของคณะกรรมการบริษัทและคณะผู้บริหารแยกออกมาให้ชัดเจนมากยิ่งขึ้น
และในเดือนสิงหาคม 2551 ได้แต่งตั้งเลขานุการบริษัทฯ
เพื่อรับผิดชอบการจัดทำและเก็บเอกสารที่สำคัญตามพระราชบัญญัติหลักทรัพย์และตลาดหลักทรัพย์
(ฉบับแก้ไข) กำหนด

10.2 ด้านการบริหารความเสี่ยง

บริษัทฯ ได้มีการควบคุมบริหารความเสี่ยงอย่างต่อเนื่อง
มีหน่วยงานตรวจสอบภายในเข้าไปทำการสำรวจเชิงปฏิบัติการในขั้นตอนการทำงานของทุกหน่วยงานของบริษัทฯ
เพื่อทำการประเมินระบบและสนับสนุนให้เกิดการปรับปรุงระบบการจัดการกับความเสี่ยงขององค์กรอย่างเหมาะสม
เพื่อลดความสูญเสียที่อาจเกิดขึ้นแก่องค์กร
หน่วยงานตรวจสอบภายในจะรายงานตรงต่อกรรมการตรวจสอบ
กรรมการตรวจสอบจะพิจารณาความเหมาะสมร่วมกับฝ่ายบริหารเพื่อดำเนินการบริหารความเสี่ยงต่อไป
ในเดือนกันยายน 2551 บริษัทฯ ได้ให้ผู้ตรวจสอบภายในของบริษัท เคพีเอ็มจี ภูมิไชย
เข้ามาตรวจสอบภายในเรื่อง
“กระบวนการบริหารการบรรจุและจัดส่งสินค้ายางนอก-ยางในสำหรับลูกค้าตลาดอะไหล่ทดแทน”
ของรังสิต เพื่อประเมินความเสี่ยง สาเหตุปัจจัยของความเสี่ยง
และหามาตรการในการป้องกันและลดความเสี่ยง
ซึ่งผู้ตรวจสอบภายในจะรายงานต่อคณะกรรมการตรวจสอบโดยตรง
เมื่อคณะกรรมการตรวจสอบพิจารณาแล้วจะเสนอแนะฝ่ายจัดการและหน่วยงานตรวจสอบภายในให้ไปปรับปรุงระบบและ
วางแนวทางป้องกันความเสี่ยงที่อาจจะเกิดขึ้นในอนาคตต่อไป
และจะรายงานผลต่อคณะกรรมการบริษัททราบทุกครั้ง

10.3 ด้านการควบคุมการปฏิบัติงานของฝ่ายบริหาร

เพื่อให้การปฏิบัติงานเป็นไปอย่างเหมาะสมและโปร่งใส บริษัทฯ
ได้กำหนดขอบเขตอำนาจหน้าที่และวงเงินอำนาจอนุมัติของผู้บริหารทุกฝ่ายและทุกระดับไว้อย่างชัดเจนและเป็นลายลักษณ์อักษร
ซึ่งได้นำเสนอให้ที่ประชุมคณะกรรมการพิจารณาอนุมัติทุกครั้ง กรณีที่มีการทำรายการเกี่ยวโยงบริษัทฯ
ได้ดำเนินการตามหลักการของพระราชบัญญัติหลักทรัพย์และตลาดหลักทรัพย์ (ฉบับแก้ไข)
ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
และประกาศของตลาดหลักทรัพย์แห่งประเทศไทยอย่างเคร่งครัด
รวมถึงดำเนินการตามขั้นตอนที่โปร่งใสโดยก่อนเข้าทำรายการเสนอต่อคณะกรรมการตรวจสอบเพื่อสอบทานพิจารณาความเหมาะสมทุกครั้ง
และในกรณีที่จำเป็นก็จะทำข้อหารือไปยังสำนักงานกฎหมายรวมถึงหน่วยงานที่เกี่ยวข้องก่อนเสนอต่อคณะกรรมการตรวจสอบและคณะกรรมการบริษัทฯ
เพื่อปฏิบัติหน้าที่ด้วยความรับผิดชอบและความระมัดระวัง ในเดือนสิงหาคม 2551
มีการขออนุมัติในหลักการจากคณะกรรมการก่อนเข้าทำรายการธุรกิจปกติและรายการสนับสนุนธุรกิจปกติที่มีเงื่อนไขการค้าโดยทั่วไป
(ซึ่งเดิมฝ่ายจัดการสามารถอนุมัติรายการดังกล่าวได้เองโดยไม่ต้องขออนุมัติจากคณะกรรมการ)
ก่อนพระราชบัญญัติหลักทรัพย์และตลาดหลักทรัพย์ (ฉบับแก้ไข) จะมีผลใช้บังคับใช้

10.4 ด้านระบบสารสนเทศและการสื่อสารข้อมูล

บริษัทฯ
ตระหนักถึงความสำคัญของการตัดสินใจบนพื้นฐานของข้อมูลที่ถูกต้องและเพียงพอต่อการตัดสินใจ
ในการพิจารณาในแต่ละวาระผู้บริหารและผู้มีส่วนรับผิดชอบจะจัดเตรียมข้อมูลที่สำคัญต่างๆ
ให้เพียงพอต่อการตัดสินใจ
มีการบันทึกรายงานการประชุมด้วยรายละเอียดที่จำเป็นและเพียงพอและจัดเก็บเอกสารในระบบอย่างปลอดภัย
รวมทั้งได้จัดให้มีระบบข้อมูลและช่องทางการสื่อสารทั้งภายในและภายนอกองค์กร
เพื่อให้ทุกฝ่ายที่เกี่ยวข้องได้รับข้อมูลครบถ้วน ถูกต้องและเพียงพอต่อการตัดสินใจ
โดยพนักงานจะได้รับข้อมูลข่าวสารบริษัทฯ ผ่านทางระบบ Intranet
และบุคคลภายนอกองค์กรสามารถรับข้อมูลผ่านทางเว็บไซต์บริษัท www.ircthailand.com
ซึ่งได้มีการปรับปรุงข้อมูล เดือนมิถุนายน 2551 บริษัทฯ
ได้จัดให้มีการสัมมนาภายในเพื่อสรุปสาระสำคัญของพระราชบัญญัติหลักทรัพย์และตลาดหลักทรัพย์
(ฉบับแก้ไข) ให้กับกรรมการบริหารและผู้บริหารทุกฝ่าย และในเดือนสิงหาคม 2551
ได้นำเสนอบทสรุปสาระสำคัญของพระราชบัญญัติหลักทรัพย์และตลาดหลักทรัพย์ (ฉบับแก้ไข)
รวมถึงข้อบังคับที่มีการปรับปรุงให้กับคณะกรรมการตรวจสอบและคณะกรรมการบริษัทฯ
รับทราบเพื่อปฏิบัติให้ถูกต้องต่อไป

10.5 ด้านระบบการติดตาม

บริษัทฯ มีการติดตามผลการปฏิบัติงานตามเป้าหมาย โดยมีการประชุมของฝ่ายจัดการอย่างสม่ำเสมอ
เพื่อติดตามผลการปฏิบัติอย่างใกล้ชิด มีการประชุมคณะกรรมการบริษัททุกไตรมาส
มีการประชุมคณะกรรมการตรวจสอบร่วมกับผู้สอบบัญชีปีละ 2 ครั้ง และผู้ตรวจสอบภายใน 1 ครั้ง
นอกจากนั้นหน่วยงานตรวจสอบภายในจะรายงานผลการติดตามการตรวจสอบภายในโดยตรงต่อคณะกรรมการตรวจสอบทุกๆ
ไตรมาส โดยในปีที่ผ่านมาคณะกรรมการตรวจสอบได้มอบหมายบริษัท เคพีเอ็มจี ภูมิไชย
เข้ามาตรวจสอบภายในเรื่อง
“กระบวนการบริหารการบรรจุและจัดส่งสินค้ายางนอก-ยางในสำหรับลูกค้าตลาดอะไหล่ทดแทน”
ของรังสิตโดยมีฝ่ายบริหารและส่วนงานตรวจสอบภายบริษัทฯ
เข้าร่วมรับทราบเพื่อนำไปดำเนินการแก้ไขปรับปรุงต่อไป